cyanic-selkie/wikianc huggingface dataset:
Αγαμέμνων (τραγωδία)
Η πλοκή
Ο χορός αναρωτιέται "σαν τι κακό, γυναίκα, να γεύτηκες βοτάνι από τη γη θραμμένο ή τι φαρμάκι από τη θάλασσα βγαλμένο, και πήρες τέτοια λύσσα και λαού κατάρα; δίκασες κι έκοψες, μα τώρα εξόριστη θάσαι της χώρας." Η Κλυταιμνήστρα αγανακτεί που της ρίχνουν άδικο ενώ δεν βρίσκουν τίποτα κακό να πουν για εκείνον που έσφαξε την ίδια του την κόρη "για να γητέψει το βοριά της Θράκης. Εκείνος θάπρεπε μακριά απ΄ τη χώρα να διωχτεί για το κρίμα του.…Μα της κόρης μου την τέλεια Δίκη, που έσφαξα και της πρόσφερα θυσία ετούτον.. ούτε σκιά στο σπίτι μου φόβου δεν θάμπει όσο που της γωνιάς μου τη φωτιά θανάβει ο Αίγισθος, σαν πάντα καλοθελητής μου» Σκοτώνει και την Κασσάνδρα για την οποία λέει 'Να την και τούτη η μαγίστρα, η χρησμολόγα και παρακοιμάμενή του, πιστή γυναίκα, πότριβαν μαζί το ίδιο σκαμνί του καραβιού –μα ό,τι άξιζαν το βρήκαν- αυτός από τη μια μεριά, κι αυτή, αφού είπε σαν κύκνος το στερνό θανάτου μοιρολόι, κείται στο πλάι του αγαπητού που είχε τη φέρει προσφάγι γλιχουδιάρικο του κοιμηθιού μας." Ο χορός δεν παρακολουθεί διόλου το σκεφτικό της βασίλισσας και οδύρεται για τον «φύλακα, τον τρισκαλώτατο, που τόσα από μια γυναίκα υπόφερε <την Ελένη>, κι από γυναίκα χάνει τη ζωή του». Λείπει ένα μικρό κομμάτι του κειμένου που από τα συμφραζόμενα εικάζεται ότι καταλογίζει πολλά στην Ελένη. Η Κλυταιμνήστρα αντιλέγει ότι κακώς τα ρίχνουν στην Ελένη κι ότι ο δαίμονας είναι αυτός που «από μάννας κοιλιά θρέφει τούτη τη λύσσα που για αίμα διψά, κι όπου πριν να τελειώσει η παλιά συμφορά, άλλο αίμα χυμένο». Οι γέροντες στο χορικό μιλάνε για «αχόρταγη και μαύρη τύχη" και για τον καλό βασιλιά «μες σ’ αυτά της αράχνης τα δίχτυα πεσμένος». Η Κλυταιμνήστρα οργισμένη ζητάει να μην τη λένε του Αγαμέμνονα γυναίκα. «Τη μορφή της γυναίκας αυτού του νεκρού ο δριμύς ο αντίδικος πήρε ο παλιός, του απάνθρωπου δείπνου του Ατρέα, κι αυτόν άντρα σωστό θυσιάζει πληρωμή για τα βρέφη». Ο χορός λέει «πού να στραφώ; Πέφτει το σπίτι! Τρέμω –δεν είναι πια ψιχάλα, τρέμω της αιματοβροχής τον χτύπο που απ’ τα θεμέλια σείει το σπίτι, κι η Δίκη σ’ άλλα ακόνια το ακονίζει, για άλλο κακό καινούργιο το σπαθί της». Η Κλυταιμνήστρα λέει:   «πάει, έφυγε, θα τον θάψουμε δίχως μοιρολόγια από το σπίτι.     Η Ιφιγένεια όμως,     με πόση χαρά, σαν καλή θυγατέρα,     τον πατέρα της όταν δεχτεί στο γοργό ποταμό των καϋμών,     αγκαλιάζοντας θέλει φιλήσει»
Εμφανίζεται ο Αίγισθος γεμάτος χαρά: «Φως φαιδρό ημέρας που έφερε τη Νίκη! … Αυτός πληρώνει του πατέρα του το κρίμα! Γιατί ο πατέρας αυτουνού εξόρισε το δικό μου πατέρα από τη χώρα για να πάρει το θρόνο. Κι όταν ο Θυέστης, ο πατέρας μου, ξαναγύρισε ικέτης, ο Ατρέας ο άθεος, τάχα ήθελε το γυρισμό του με πλούσιο χαράς τραπέζι να γιορτάσει, δείπνο του ετοίμασε τα κρέατα των παιδιών του… Μα έπειτα μόλις τόνοιωσε το άθεο πράμα, έσκουζε κι έπεσε ξερνώντας τα σφαχτάρια κι εύχιεται μοίρα ασύντυχη στους Πελοπίδες… Κι είχα το δίκιο μου το φόνο του να υφάνω, γιατί κι εμέ, τρίτο παιδί του άθλιου πατέρα, μ' έδιωξε βρέφος μές στα σπάργανα. Μα τράνεψα και μέφερε πίσω η Δίκη.»
Ο χορός αντιλέγει ότι ο Αίγισθος θα πληρώσει που σχεδίασε τον άθλιο φόνο, μα εκείνος αποπαίρνει έναν από τους γέροντες περιφρονητικά:
«Μιλάς εσύ που βρίσκεσαι στην κάτω θέση του καραβιού κι άλλοι απάνωθέ σου κυβερνούνε; Θα μάθεις στα γεράματα πόσο βαρύ’ ναι να βάζουνε με το στανιό του γέρου γνώση. Έχεις μάτια και δεν βλέπεις…» Ο γέροντας του απαντά «Και πώς θα βασιλέψεις, εσύ που ενώ σχεδίασες το θάνατό του, δεν είχες το θάρρος να τον σκοτώσεις μόνος σου;»
Ο Αίγισθος υποστηρίζει ότι η παγίδα έπρεπε να στηθεί από γυναίκα γιατί εκείνος ως παλιός εχθρός θα ήταν ύποπτος εξαρχής. Βγαίνουν σπαθιά όμως γιατί αντιδρούν κάποιοι από τον χορό. Παρεμβαίνει η Κλυταιμνήστρα και λέει να πάρει ο καθένας τον δρόμο του «πριν κακό κανένα πάθουν κι ό,τι κάμαμε, αρκετό» Ο Αίγισθος δεν θέλει να υποχωρήσει και απειλεί να βάλει γνώση σ όποιον αντιδρά αλλά ο Χορός απαντά ότι δεν θα τα βγάλει πέρα ο Αίγισθος «αν στείλει τον Ορέστη του Θεού το χέρι εδώ». «Ναι, ξέρω, με ελπίδες βόσκουνται οι εξόριστοι», λέει εκείνος και από προσωπική πείρα. Η τραγωδία τελειώνει με την Κλυταιμνήστρα να τον καθησυχάζει ότι θα τα ρυθμίσουν όλα οι δυο τους με την εξουσία στα χέρια τους.
Ο δημιουργός
Θεωρείται ότι ένα από τα βασικά κίνητρα του δραματουργού να συγγράψει την Ορέστεια κατα τη συγκεκριμένη περίοδο (458 π.Χ.) ήταν ο πατριωτισμός του αλλά και η εκτίμησή του προς τους θεσμούς -κυρίως του Αρείου Πάγου στην προκειμένη περίπτωση. Ο Αισχύλος (ο οποίος δύο χρόνια μετά πέθανε στη Σικελία, σε ηλικία 69 ετών) ήθελε (κυρίως όπως φαίνεται στις Ευμενίδες) να εξυψώσει τον Άρειο Πάγο σε θεϊκό βάθρο, επειδή μετά τους Περσικούς Πολέμους το γόητρο και κυρίως οι εξουσίες του συρρικνώνονταν από τους οπαδούς των δημοκρατικών. Παράλληλα, όμως, ήθελε και να τονώσει την επιθετική πολιτική των δημοκρατικών έναντι της Σπάρτης, οι οποίοι ήταν υπέρ της συμμαχίας με το Άργος -συμμαχία στην οποία ο Αισχύλος έβλεπε ελπίδες για να αναδειχτεί η Αθήνα σε πρωτεύουσα της Ελλάδας.
Νεοελληνικές μεταφράσεις
Η τραγωδία Αγαμέμνων έχει μεταφραστεί στα νέα ελληνικά πολλές φορές κατά τον 20ό και 21ο αιώνα. Οι μεταφραστές/μεταφράστριες είναι:
Παραστάσεις
Η πρώτη παράσταση του Αγαμέμνονα από το Εθνικό Θέατρο Ελλάδας έκανε πρεμιέρα στις 19 Μαρτίου 1932 σε μετάφραση Ιωάννη Γρυπάρη και σκηνοθεσία Φώτου Πολίτη. Μέλη του θιάσου ήταν οι Αιμίλιος Βεάκης, Κατίνα Παξινού, Αλέξης Μινωτής, Γιώργος Γληνός, Μαίρη Σαγιάννου-Κατσέλη, Ηλίας Δεστούνης, Τζαβαλάς Καρούσος, Ιωάννης Αυλωνίτης, Μάνος Κατράκης και Αλέκος Μπούμπης.
Εξωτερικοί σύνδεσμοι
Κατηγορία:Τραγωδίες του Αισχύλου
23 Θάλεια
Η Θάλεια (Thalia) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,95. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα της Μούσας της κωμωδίας στην ελληνική μυθολογία. Το φωτεινότερο φαινόμενο μέγεθος που μπορεί να έχει η Θάλεια όπως φαίνεται από τη Γη είναι 9,18, δηλαδή είναι μόλις ορατή με κιάλια.
Η μέση διάμετρος της Θάλειας είναι 107,5 χλμ. Η μάζα της εκτιμάται σε 1,3 τετράκις εκατομμύριο τόνους, πράγμα που αντιστοιχεί σε πυκνότητα 2 γραμμάρια ανά κυβικό εκατοστό. Η μέση επιτάχυνση της βαρύτητας στον ισημερινό της Θάλειας εκτιμάται σε 3 cm/sec², δηλαδή η βαρύτητα εκεί είναι 327 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 57 m/sec.
Ο φασματικός τύπος της Θάλειας είναι S (λιθώδης). Το γεωμετρικό άλβεδό της είναι 0,254 και η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.
Η Θάλεια περιστρέφεται γύρω από τον εαυτό της μία φορά κάθε 12 ώρες και 18,5 λεπτά.
Εξωτερικοί σύνδεσμοι
Θαλεια
Κωνσταντίνος Παπαγεωργίου (βουλευτής Πιερίας)
Σταδιοδρομία
Καταγόταν από γνωστή οικογένεια (από το Λιβάδι Ολύμπου) και ήταν γιος του Ιωάννη Παπαγεωργίου. Ολοκλήρωσε την αρχική του εκπαίδευση στο Γυμνάσιο της Κατερίνης και έπειτα φοίτησε στη Στρατιωτική Σχολή Ευελπίδων. Υπηρέτησε ως μόνιμος αξιωματικός και πολέμησε σε όλα σχεδόν τα μέτωπα, όπως το μέτωπο της Αλβανίας, στη Μέση Ανατολή (στον Ιερό Λόχο) και στο Ελ Αλαμέιν. Πήρε μέρος επίσης στην απελευθέρωση του Αιγαίου και τραυματίστηκε δύο φορές. Κατά την περίοδο της Κατοχής ήταν πρωτεργάτης της Εθνικής Αντιστάσεως στο νομό Πιερίας. Παντρεύτηκε τη Μαρία Τζέκα.
Βουλευτής
Υπήρξε πρωτεργάτης και δωρητής της Εστίας Πιερίδων Μουσών και μερίμνησε μεταξύ άλλων για την κατασκευή του Εθνικού Σταδίου στην Κατερίνη.
Πήρε μέρος για πρώτη φορά σε εκλογές το 1951 και εξελέγη με τον Ελληνικό Συναγερμό με 3.478 ψήφους. Το 1952 διορίστηκε από τον Παπάγο γενικός γραμματέας του υπουργείου Βορείου Ελλάδος. Εξελέγη με την ΕΡΕ βουλευτής Πιερίας για πρώτη φορά στις εκλογές του 1956 και επανεξελέγη το 1958 και το 1961. Στις εκλογές του 1963 συγκέντρωσε 7.455 ψήφους και στις εκλογές που διεξήχθησαν το Φεβρουάριο του 1964, έλαβε 5.964 ψήφους.
Πέθανε ξαφνικά στις 3 Σεπτεμβρίου 1984. Κηδεύτηκε στην Κατερίνη από το Μητροπολιτικό Ναό της Θείας Αναλήψεως και η ταφή του έγινε στο Α΄ Κοιμητήριο της πόλης.
Μαμάρι
Το δισκίο Μαμάρι είναι ένα δισκίο που περιέχει το σεληνιακό ημερολόγιο Μαμάρι. Το αυτό ανακαλύφθηκε στο Νησί του Πάσχα και είναι γραμμένο με την γλώσσα ρόγκο ρόγκο, που σήμερα μένει ακόμα ένα μυστήριο. Είναι το μοναδικό δισκίο η λειτουργία του οποίου είναι επιβεβαιωμένη. Σήμερα κρατιέται στο αρχείο "SS Cuori" στην Grottaferrata, κοντά στην Ρώμη και είναι σε άριστη κατάσταση.
Είναι χάρη στο δισκίο Μαμάρι που ο Γερμανός Thomas Barthel κατάφερε να αποκρυπτογραφήσει εν μέρει μερικά σύμβολα αυτού του μυστηριώδους συστήματος γραφής.
Κατηγορία:Μάορι Κατηγορία:Τέχνεργα Κατηγορία:Συστήματα γραφής
Αφροδίτη και Άδωνις (Σαίξπηρ)
Αφροδίτη και Άδωνις είναι αφηγηματικό ποίημα του Ουίλιαμ Σαίξπηρ που εκδόθηκε το 1593. Θεωρείται το πρώτο δημοσιευμένο έργο του Σαίξπηρ. Η πλοκή είναι εμπνευσμένη από τις Μεταμορφώσεις του Οβίδιου.
Το ποίημα αφηγείται την ιστορία του ανεκπλήρωτου έρωτα της θεάς του έρωτα Αφροδίτης για τον Άδωνι και την απόπειρα αποπλάνησής του. Αντίθετα με την εκδοχή του μύθου του Οβίδιου, όπου ο Άδωνις είναι ο πρόθυμος εραστής της Αφροδίτης, στο ποίημα του Σαίξπηρ, ο Άδωνις δεν ανταποκρίνεται στον έρωτα της θεάς, η οποία, παρά την αντίστασή του, εξακολουθεί να προσπαθεί να τον σαγηνεύσει.
Είναι ένα από τα πιο αισθησιακά έργα του Σαίξπηρ με ερωτικά, τραγικά αλλά και κωμικά στοιχεία. Το σύνθετο, πολύπλευρο αφηγηματικό έργο χρησιμοποιεί συνεχείς εναλλαγές στον τόνο και την οπτική γωνία για να παρουσιάσει διαφορετικές απόψεις της φύσης του έρωτα.
Το ποίημα ήταν μια από τις πρώτες επιτυχίες του συγγραφέα, η δημοτικότητά του στα τέλη του 16ου και στα μέσα του 17ου αιώνα επιβεβαιώνεται από τις περισσότερες από 16 εκδόσεις που πραγματοποίησε μέσα σε 47 χρόνια, μέχρι το 1640.
Ιστορικό υπόβαθρο
Το 1593, μια επιδημία πανώλης στο Λονδίνο έκανε τις αρχές της πόλης να κλείσουν όλα τα δημόσια θέατρα. Ο Σαίξπηρ, σε ηλικία 29 ετών, είχε ήδη γράψει εκείνη την εποχή 5 ή 6 από τα πρώτα του έργα και άρχιζε να γίνεται γνωστός. Εκείνη την περίοδο έγραψε το ποίημα Αφροδίτη και Άδωνις. Είναι το πρώτο δημοσιευμένο έργο του και είναι αφιερωμένο στον κόμη του Σαουθάμπτον, έναν μορφωμένο και εκλεπτυσμένο υποστηρικτή των τεχνών. Στην αφιέρωση υποσχέθηκε στον προστάτη του ένα νέο έργο «πιο σοβαρό» που το έγραψε την επόμενη χρονιά, ήταν Ο βιασμός της Λουκρητίας (1594).
Λογοτεχνικό πλαίσιο
Το θέμα του ποιήματος προέρχεται από τις Μεταμορφώσεις του Οβίδιου, βιβλίο 10, που μεταφράστηκε στα αγγλικά το 1567 από τον Άρθουρ Γκόλντινγκ. Στην εκδοχή του Οβίδιου, ο Άδωνις είναι ο ευτυχισμένος εραστής της Αφροδίτης και η θεά τον συνόδευε στο κυνήγι. Τον προειδοποίησε για τον κίνδυνο, σε μια προσπάθεια να τον αποτρέψει από το κυνήγι επικίνδυνων ζώων αλλά αυτός αγνόησε την προειδοποίηση και τελικά σκοτώθηκε από έναν κάπρο. μικρογραφία|250x250εσ|Αφροδίτη και Άδωνις, [[Τιτσιάνο (1554)]] Ο Σαίξπηρ αναπτύσσει αυτό το απλό αφηγηματικό πλαίσιο σε ένα ποίημα 199 στροφών, 1194 στίχων. Η κύρια καινοτομία του συνίσταται στο ότι ο Άδωνις δεν ανταποκρίνεται στον έρωτα της Αφροδίτης. Είναι πιθανό - το επιχείρημα διατυπώνεται από τον Έρβιν Πανόφσκι - ότι ο Σαίξπηρ είχε δει ένα αντίγραφο του πίνακα του Τιτσιάνο Αφροδίτη και Άδωνις, που παρουσιάζει έναν Άδωνι μάλλον απρόθυμο να υποκύψει στα κάλλη της θεάς. Η τάση για ηρωίδες που παίρνουν την πρωτοβουλία να σαγηνεύσουν ή να κυνηγήσουν απρόθυμους ή άπιστους άντρες, προϋπήρχε σε έργα του Σαίξπηρ, όπως στο Οι δύο άρχοντες της Βερόνας.
Η άλλη καινοτομία έγκειται στον σεβασμό του κανόνα των τριών ενοτήτων: η δράση λαμβάνει χώρα στον ίδιο χώρο, από το πρωί έως το επόμενο πρωί, και εστιάζεται στους δύο βασικούς χαρακτήρες.
Η άντληση θεμάτων από τον Οβίδιο ήταν διαδεδομένη στην εποχή, το ποίημα δημοσιεύτηκε περίπου πέντε χρόνια πριν από την έκδοση του έργου του Κρίστοφερ Μάρλοου Ηρώ και Λέανδρος, το οποίο είναι επίσης ένα αφηγηματικό ερωτικό ποίημα βασισμένο σε μια ιστορία του Οβίδιου.
Περιεχόμενο
μικρογραφία|363x363εσ|Αφροδίτη και Άδωνις, [[Πιερ-Πωλ Πρυντόν (1800)]] Ο Άδωνις είναι ένας νεαρός που φημίζεται για την απίστευτη ομορφιά του. Ωστόσο, δεν ενδιαφέρεται καθόλου για τον έρωτα αλλά μόνο για το κυνήγι. Η Αφροδίτη είναι η θεά του έρωτα και όταν βλέπει τον Άδωνι για πρώτη φορά, τον ερωτεύεται και κατεβαίνει στη γη για να τον συναντήσει. Όταν συναντιούνται, ο Άδωνις πρόκειται να ξεκινήσει για κυνήγι. Του ζητά να κατέβει από το άλογό του και να της μιλήσει αλλά ο νεαρός Άδωνις δεν ενδιαφέρεται να μιλήσει σε καμία γυναίκα, ούτε καν σε θεά. Έτσι τον αναγκάζει, και μετά ξαπλώνει δίπλα του, μιλώντας για έρωτα και προσπαθεί να τον πείσει να ενδώσει στις ερωτικές προτάσεις της. Η Αφροδίτη λαχταρά για φιλιά, ο Άδωνις θέλει να τον αφήσει ήσυχο για να πάει για κυνήγι. Την απορρίπτει δείχνοντας θυμό, ντροπή και αμηχανία και καταφέρνει να ξεφύγει, πηγαίνει να πάρει το άλογό του.
Ωστόσο, ακριβώς αυτή τη στιγμή, το άλογο του Άδωνι προσέχει μια φοράδα που τριγυρίζει, που στην αρχή αντιστέκεται, αλλά σύντομα τα δύο ζώα καλπάζουν μαζί μακριά, κάτι που εμποδίζει τον Άδωνι να φύγει για κυνήγι. Η Αφροδίτη το βλέπει αυτό σαν ευκαιρία, πηγαίνει κοντά του και αρχίζει πάλι να τον πολιορκεί. Την ακούει για λίγο και μετά απομακρύνεται περιφρονητικά. Συντετριμμένη από την αδιαφορία του, η Αφροδίτη λιποθυμά, κάτι που κινεί την προσοχή του Άδωνι. Ανησυχεί μήπως προκάλεσε τον θάνατό της και γονατίζει δίπλα της. Αφού προσπαθεί χωρίς αποτέλεσμα να την αναζωογονήσει, τελικά τη χαϊδεύει και τη φιλάει. Η θεά συνέρχεται από την αίσθηση του φιλιού του και ζητά ένα ακόμα φιλί, το οποίο ο Άδωνις δίνει απρόθυμα, εξηγώντας της ότι είναι πολύ νέος για έρωτα.
Η Αφροδίτη θέλει να τον ξαναδεί, αλλά εκείνος της λέει ότι την επομένη δεν μπορεί γιατί θα πάει για κυνήγι αγριογούρουνου. Η Αφροδίτη ανησυχεί για ένα περίεργο προαίσθημα που έχει: ο Άδωνις σκοτώνεται από τον κάπρο που κυνηγάει. Του λέει για το όραμά της και τον προειδοποιεί να μην βγει στο κυνήγι, αλλά εκείνος την αγνοεί. Της λέει επίσης ότι δεν είναι δυνατόν να είναι ερωτευμένη μαζί του γιατί δεν τον γνωρίζει αρκετά καλά, είναι μόνο τυφλωμένη από τον πόθο και τη λαγνεία. Η Αφροδίτη πληγώνεται από τα λόγια του και καθώς αυτός ξεφεύγει από την αγκαλιά της, η θεά φεύγει κλαίγοντας.
Η Αφροδίτη περνά τη νύχτα θρηνώντας την αδυναμία της να σαγηνεύσει τον Άδωνι. Το επόμενο πρωί, ακόμη ανήσυχη από το προαίσθημά της, η Αφροδίτη περιφέρεται στο δάσος αναζητώντας τον Άδωνι. Ακούει σκυλιά και κυνηγούς από μακριά και τρέχει. Πριν τους προλάβει, βρίσκει τον κυνηγετικό σκύλο του Άδωνη τραυματισμένο. Ο Άδωνις βρίσκεται λίγο πιο μακριά, είναι νεκρός, σκοτωμένος από το αγριογούρουνο.
Η Αφροδίτη είναι συντετριμμένη. Μέσα στον πόνο της, καταριέται τον ίδιο τον έρωτα, δηλώνοντας ότι στο εξής, η χαρά που προέρχεται από αυτόν θα συνδυάζεται με ισάριθμα βάσανα, καχυποψία, θλίψη και φόβο και θα είναι «άστατος, ψεύτικος και γεμάτος εξαπατήσεις».
Το αίμα του Άδωνι έχει βάψει τα λουλούδια γύρω του σκούρα μοβ, και είναι μια υπενθύμιση στην Αφροδίτη για την ομορφιά του. Κόβει ένα λουλούδι και το φέρνει στο στήθος της. Φεύγει από τη γη για να επιστρέψει στην Πάφο, λυπημένη και γεμάτη θλίψη.
Airspeed Oxford
thumb|300px|right|Airspeed AS.10 Oxford της Βελγικής Αεροπορίας Το Airspeed AS.10 Oxford ήταν δικινητήριο Βρετανικό εκπαιδευτικό αεροσκάφος το οποίο χρησιμοποιήθηκε για εκπαίδευση ναυσιπλοΐας, χειρισμού ασυρμάτου, βομβαρδισμού και χρήσης πυροβόλων κατά τη διάρκεια του Β’ παγκοσμίου πολέμου.
Σχεδίαση και εξέλιξη
Το Oxford, κατασκευασμένο βάσει των προδιαγραφών T.23/36 (Specification T.23/36), βασιζόταν στο οκταθέσιο πολιτικό αεροσκάφος της Airspeed Airspeed AS.6 Envoy. Επτά από αυτά είχαν τροποποιηθεί για την πολεμική αεροπορία της Νότιας Αφρικής, με την ονομασία «Convertible Envoy», τα οποία μπορούσαν να εξοπλιστούν σε μικρό χρονικό διάστημα με ένα μονό πυροβόλο, τοποθετημένο σε χειροκίνητο ραχιαίο πυργίσκο Armstrong Whitworth, και σημεία ανάρτησης βομβών.
Ήταν μονοπλάνο, χαμηλής πτέρυγας, με ημι-αυτοφερόμενη άτρακτο και ξύλινο ουραίο τμήμα. Διέθετε συμβατικό τρίκυκλο σύστημα προσγείωσης με ουραίο σκέλος και τα σκέλη του κυρίως συστήματος προσγείωσης ανασύρονταν μέσα στα ατρακτίδια των κινητήρων. Έφερε τριμελές πλήρωμα ενώ η διάταξη των θέσεων μπορούσε να τροποποιηθεί ανάλογα με τον εκπαιδευτικό ρόλο που αναλάμβανε. Το πιλοτήριο διέθετε διπλά χειριστήρια ελέγχου και δύο θέσεις, για τον πιλότο και είτε ένα πλοηγό είτε ένα δεύτερο πιλότο. Όταν χρησιμοποιούνταν για εκπαίδευση βομβαρδισμού το δεύτερο σετ χειριστηρίων αφαιρούνταν και ο χώρος που απελευθερωνόταν χρησιμοποιούνταν από τον εκπαιδευόμενο βομβαρδιστή. Όταν χρησιμοποιούνταν ως εκπαιδευτικό ναυσιπλοΐας η δεύτερη θέση μετακινούνταν προς τα πίσω μέχρι να ευθυγραμμιστεί με τη θέση των χαρτών. Πίσω από το πιλοτήριο βρισκόταν ο σταθμός ασυρμάτου, στην δεξιά πλευρά της ατράκτου. Στην έκδοση Oxford I υπήρχε και ένας ραχιαίος πυργίσκος πυροβόλου, στο κέντρο περίπου της ατράκτου. Το αεροσκάφος μπορούσε να χρησιμοποιηθεί για την εκπαίδευση πλοηγών, βομβαρδιστών, χειριστών ασυρμάτου, χειριστών πυροβόλων και εικονοληπτών. Το Oxford μπορούσε επίσης να χρησιμοποιηθεί ως εναέριο ασθενοφόρο.
Επιχειρησιακή ιστορία
Το Oxford χρησιμοποιήθηκε για την προετοιμασία των πληρωμάτων της Διοίκησης Βομβαρδιστικών της RAF και σε αυτόν το ρόλο μπορούσε να εκπαιδεύσει ταυτόχρονα πιλότους, πλοηγούς, ασυρματιστές, βομβαρδιστές και πυροβολητές, όλους στην διάρκεια μίας πτήσης. Η μεγάλη ζήτηση του αεροσκάφους είχε ως αποτέλεσμα την κατασκευή 8.751 αεροσκαφών τόσο από την Airspeed όσο και από τις de Havilland, Percival Aircraft Company και Standard Motors. Παράλληλα με τους εκπαιδευτικούς ρόλους, τα Oxford χρησιμοποιήθηκαν σε ρόλους επικοινωνιών, ανθυποβρυχιακού πολέμου και αεροδιακομιδής τραυματιών στο θέατρο της Μέσης Ανατολής.
Το Oxford χρησιμοποιήθηκε επίσης από το Αυτοκρατορικό Αεροπορικό Εκπαιδευτικό Σχήμα (Empire Air Training Scheme - EATS) και το Σχέδιο Αεροπορικής Εκπαίδευσης της Βρετανικής Κοινοπολιτείας (British Commonwealth Air Training Plan - BCATP), μέσω των οποίων εκπαιδευτήκαν χιλιάδες πληρώματα στον Καναδά. Κάποια Oxford χρησιμοποιήθηκαν ως ελαφρά βομβαρδιστικά στο Ιράκ.
Το 1941 η αεροπόρος Έιμι Τζόνσον (Amy Johnson) χάθηκε πετώντας ένα Airspeed Oxford και θεωρήθηκε ότι συνετρίβη στο Δέλτα του ποταμού Τάμεση (Thames estuary).
Μετά το τέλος του πολέμου 152 πλεονάζοντα Oxford μετατράπηκαν σε μικρά, εξαθέσια εμπορικά επιβατικά αεροσκάφη, με την ονομασία AS.65 Consul.
Ένα ενδιαφέρον χαρακτηριστικό των Oxford ήταν το γεγονός ότι ενώ ήταν εξοπλισμένα με έλικες σταθερού βήματος Fairey-Reed, έφεραν διακόπτη ρύθμισης του βήματος των ελίκων στο πιλοτήριο τον οποίο τα εκπαιδευόμενα πληρώματα μετακινούσαν σε θέση προσγείωσης, προκειμένου να εκπαιδευτούν για τα αεροσκάφη με έλικες μεταβλητού βήματος.
Το Airspeed Oxford σε Ελληνική υπηρεσία
thumb|300px|right|Airspeed AS.10 Oxford thumb|300px|right|Airspeed Oxford Η Ελληνική Πολεμική Αεροπορία παρέλαβε 13 Airspeed Oxford Mk I και Mk II στα πλαίσια μεταπολεμικής βοήθειας από τη Βρετανία, δύο εκ των οποίων ήταν φωτογραφικά και κάποια έφεραν φορείς ανάρτησης βομβών. Τα Ελληνικά Oxford χρησιμοποιήθηκαν σε ρόλους βομβαρδισμού και αναγνώρισης κατά τη διάρκεια του Εμφυλίου πολέμου, όντας ενταγμένα στην 355 Μοίρα Βομβαρδισμού.
Χρήστες
thumb|300px|right|Airspeed Oxford thumb|250px|right|Κινητήρας Armstrong Siddeley Cheetah αεροσκάφους Airspeed Oxford
Εξωτερικοί σύνδεσμοι
O O O O Oxford
Γραμμοάτομο
Το γραμμοάτομο οποιουδήποτε στοιχείου περιέχει τόσα ατομα όσος είναι ο αριθμός Avogadro (ΝΑ) δηλαδή 6,0252·1023 άτομα.
Σύμφωνα λοιπόν με το τελευταίο μπορούμε να ορίσουμε με ένα άλλο τρόπο το γραμμοάτομο ενός στοιχείου, αν πούμε ότι αυτό είναι μάζα τόσων ατόμων όσα δηλώνει ο αριθμός Avogadro.
Το γραμμοάτομο θεωρείται σήμερα ξεπερασμένος όρος, έχοντας αντικατασταθεί από το mole.
Κατηγορία:Στοιχειομετρία Κατηγορία:Μάζα Κατηγορία:Μονάδες μέτρησης
Μάρκος Μιλίνκοβιτς
Ο Μάρκος Αντόνιο Μιλίνκοβιτς (γεννημένος στις 22 Δεκεμβρίου 1971) είναι Αργεντινός παλαίμαχος διεθνής πετοσφαιριστής. Έχει ύψος 205 και αγωνιζόταν ως διαγώνιος. Ο Μάρκο Μιλίνκοβιτς είναι σερβικής καταγωγής.
Καριέρα
Ο Μιλίνκοβιτς υπέγραψε το πρώτο του επαγγελματικό συμβόλαιο με τη Σπορτίβο Μπαλέστερ το 1988, σε ηλικία 17 ετών. Στη Μπαλέστερ παρέμεινε για δύο χρόνια.
Τη διετία 1990-92 αγωνίστηκε στην Όμπρας Σανιτάριας, ομάδα επίσης της Αργεντινής.
Το 1992 ταξίδεψε στην Ιταλία για λογαριασμό της Τόμει Λιβόρνο, στην οποία παρέμεινε για δύο χρόνια.
Το 1995 επέστρεψε στη Λατινική Αμερική και συγκεκριμένα στη Βραζιλία, στην οποία παρέμεινε για τέσσερα χρόνια αγωνιζόμενος στις Κοκαμάρ Παρανά (1995-96), Τσαπεκοένσε (1996-97) και Ολύμπικους (1997-99).
Το 1999 επέστρεψε στην Ιταλία και αγωνίστηκε αρχικά στη Σίσλει Τρεβίζο (1999-00) κι έπειτα στην Ασίστελ Μιλάνο (2000-03).
Την περίοδο 2003-04 αγωνίστηκε στην Ουνισούλ Φλοριανόπολις, ομάδα της Βραζιλίας.
Το καλοκαίρι του 2004 επέστρεψε στην Ευρωπη και συγκεκριμένα στην Ελλάδα, καθώς μετεγγράφη στον Ολυμπιακό Πειραιώς. Με την ομάδα του Πειραιά κατέκτησε το Κύπελλο Κυπελλούχων Ευρώπης του 2005, ωστόσο έπειτα από ένα σοβαρό τραυματισμό αναγκάστηκε να αποχωρήσει από το σύλλογο.
Μετά από αποχή αρκετών μηνών, ο Μιλίνκοβιτς επέστρεψε στην ενεργό δράση και τη σεζόν 2006-07 αγωνίστηκε στη Σιμέντ Φλοριανόπολις, ομάδα της Βραζιλίας.
Τη διετία 2008-10 αγωνίστηκε στην Ουνιόν ντε Φορμόσα, ομάδα της Αργεντινής.
Τελευταίος σταθμός στην πολυετή καριέρα του Μιλίνκοβιτς ήταν Ουνίντος, ομάδα του Μπουένος Άιρες της Αργεντινής.
Διεθνείς συμμετοχές
Ο Μάρκος Αντόνιο Μιλίνκοβιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Αργεντινής.
Μεταξύ άλλων, έχει κατακτήσει το χρυσό μετάλλιο στους Παναμερικανικούς Αγώνες του 2007.
Έρικ Άνταμς (μουσικός)
O Έρικ Άνταμς είναι Αμερικανός τραγουδιστής της heavy metal μουσικής, γνωστός ως ιδρυτικό μέλος του συγκροτήματος Manowar, στους οποίους παραμένει από την δημιουργία τους μέχρι σήμερα.
Βιογραφία
Ο Άνταμς γεννήθηκε ως Λούις Μαρούλο το 1952 και η πρώτη του επαφή με την ροκ μουσική ήλθε στα έντεκα του χρόνια όταν σχημάτισε τους The Kids, με τους οποίους κυκλοφόρησε το σινγκλ "Lovin' Everyday" το 1965. Ακολούθησαν οι Looks και οι Harlequin, για να σχηματίσει τους Manowar το 1980, μαζί με τους Τζόι Ντι Μάιο και Ross the Boss, παίρνοντας το παρωνύμιο Έρικ Άνταμς, ως συνδυασμό των ονομάτων των δύο υιών του, Έρικ και Άνταμ. Κύρια επιρροή του υπήρξε ο Ίαν Γκίλαν των Deep Purple, των οποίων έχει δηλώσει μεγάλος οπαδός, ενώ επηρεάστηκε επίσης από τον Ozzy Osbourne και τον Ρομπ Χάλφορντ.
Οι Manowar κυκλοφόρησαν τον πρώτο τους δίσκο το 1982 με τίτλο "Battle Hymns" και αναγνωρίστηκαν ως ένα από του σπουδαιότερα σχήματα του είδους με άλμπουμ όπως τα "Into Glory Ride" (1983), "Hail to England" (1984), "Sign of the Hammer" (1984) και "Kings of Metal" (1988). Ο Άνταμς, μαζί με τον Ντι Μάιο, είναι τα δύο βασικά και αναντικατάστατα στελέχη του συγκροτήματος από την ίδρυση του μέχρι σήμερα.
Εκτός της heavy metal μουσικής, έχει τραγουδήσει ζωντανά το "Nessun dorma" από την "Turandot" του Τζάκομο Πουτσίνι το 1999 και στο στούντιο το 2002 για το άλμπουμ "Warriors of the World". Επίσης, τραγούδησε το "Το φάντασμα της όπερας" του Άντριου Λόυντ Γουέμπερ το 2007, μαζί με την Μαρία Μπρίον των HolyHell, ενώ έχει ηχογραφήσει το τραγούδι "Where Eagles Fly" με την Σάρα Μπράιτμαν για τον δίσκο "Harem", κομμάτι το οποίο τελικά δεν κυκλοφόρησε. Στις 30 Ιουνίου 2007, τραγούδησε τον εθνικό ύμνο της Βουλγαρίας σε συναυλία των Manowar στην Καβάρνα.
Δισκογραφία
{|width="100%" align="center"|
Πηγές
Κατηγορία:Αμερικανοί τραγουδιστές Κατηγορία:Ροκ μουσικοί
Τουρά (πόλη)
Μεταφορές
Η Τουρά εξυπηρετείται από το αεροδρόμιο Τουρά. Η πόλη και το αεροδρόμιο συνδέονται μεταξύ τους με την οδό A-383, αν και σήμερα η Τουρά είναι απομονωμένη από το ρωσικό οδικό και το σιδηροδρομικό δίκτυο.
Παραπομπές
Κατηγορία:Πόλεις της Ρωσίας Κατηγορία:Ασιατικές πόλεις της Ρωσίας
Λάκκος (αποσαφήνιση)
Με την ονομασία Λάκκος μπορεί να αναφέρονται:
Δείτε επίσης
Κατηγορία:Αποσαφηνίσεις ελληνικών τοπωνυμίων
Παράσταση
Η λέξη παράσταση μπορεί να αναφέρεται:
Γαλατάς Τροιζηνίας
Ο Γαλατάς είναι παραθαλάσσια κωμόπολη στον νομό Αττικής, Βρίσκεται κοντά στην Αργολίδα στην Τροιζηνία της βορειοανατολικής Πελοποννήσου, με μόνιμο πληθυσμό 2.195 κατοίκους σύμφωνα με την απογραφή του 2011. Βρίσκεται ακριβώς απέναντι από τον Πόρο, από τον οποίο χωρίζεται από έναν στενό πορθμό. Από τον Γαλατά εκτελούνται τακτικά δρομολόγια πλοίων για τον Πόρο. Ανήκει διοικητικά στην περιφερειακή ενότητα Νήσων της περιφέρειας Αττικής και αποτελεί την έδρα του Δήμο Τροιζηνίας-Μεθάνων.
Ο Γαλατάς είναι μια μικρή πόλη στην ηπειρωτική Ελλάδα με ένα λύκειο, κέντρο υγείας, εκκλησία, τράπεζες και μια πλατεία που έχει θέα προς τον Πόρο, αλλά και άλλες βασικές υποδομές. Συνδέεται με ατμοπλοϊκά δρομολόγια με τον Πόρο. Η περιοχή είναι γνωστή για το Λεμονόδασος, το οποίο ποτίζεται από νερόμυλους και έγινε γνωστό από το μυθιστόρημα του Κοσμά Πολίτη.
Ιστορικά στοιχεία
Ο Γαλατάς υπήρχε σαν οικισμός από τα τέλη του 19ου αιώνα. Ωστόσο άρχισε να αναπτύσσεται μετά το 1920, όπου κατέβηκαν στην περιοχή πολλοί Αρκάδες, οι οποίοι πουλούσαν γάλα στους ντόπιους, εξού και η ονομασία του Γαλατά. Στην περιοχή του Γαλατά πωλούσαν γάλα και τυρί οι αιγοβοσκοί. Τα κοπάδια τους έβοσκαν στην περιοχή και στην οροσειρά Αδέρες/Τεμπελένι.
Ο οικισμός υπήρξε έδρα κοινότητας από το 1912. Το 1999 με την εφαρμογή του σχεδίου "Καποδίστριας" αποτέλεσε έδρα του δήμου Τροιζήνος, ενώ από το 2011 αποτελεί την έδρα του νέου διευρυμένου δήμου Τροιζηνίας-Μεθάνων.
Πληθυσμός
Ο πληθυσμός του Γαλατά έχει εμφανίσει αύξηση σε κάθε απογραφή απο το 1889 μέχρι το 2011 (με εξαίρεση το 1951 και 1961 που εμφάνισε σταθεροποίηση). Το 2011 ο πληθυσμός κατέγραψε σημαντική μείωση.
Παραπομπές
Κατηγορία:Δήμος Τροιζηνίας Κατηγορία:Κωμοπόλεις του νομού Αττικής
Χοηφόροι (Αισχύλου)
Η τραγωδία Χοηφόροι ή Χοηφόρες (από το «φέρω χοές» δηλ. τιμές στον νεκρό, στον τάφο του - λάδι, κρασί, μέλι, σπόροι βρασμένοι κλπ.) του Αισχύλου αποτελεί το δεύτερο μέρος της Ορέστειας, της μοναδικής σωζόμενης αρχαίας τριλογίας Αγαμέμνονας, Χοηφόροι, Ευμενίδες. Αποτελείται από 1.076 στίχους.
Σύνοψη
Το έργο αφηγείται τον φόνο της Κλυταιμνήστρας και του Αιγίσθου από τον Ορέστη. Ο Ορέστης, συνοδευόμενος από τον πιστό του φίλο Πυλάδη επιστρέφει στην ιδιαίτερη πατρίδα του, το Άργος, για να θρηνήσει στον τάφο του πατέρα του. Όταν φθάνει, ο χορός των χοηφόρων ακολουθούμενος από την αδελφή του Ηλέκτρα, κρύβεται και, αφού παρακολουθήσει τις σπονδές, αποκαλύπτει την ταυτότητά του. Αμέσως, θέτει σε εφαρμογή το σχέδιό του, έχοντας τη συμπαράσταση της αδελφής του και του χορού. Ζητά φιλοξενία στο ανάκτορο του πατέρα του, προσποιούμενος τον ξένο, και αναγγέλλει αρχικά τον δήθεν θάνατο του Ορέστη.
Δομή
Από τους 1.076 στίχους του έργου, οι μισοί σχεδόν είναι εξολοκλήρου: επανάληψη, επιβεβαίωση, όξυνση, διεύρυνση και επεξεργασία του ίδιου πάθους. Είναι λοιπόν το έργο, κυρίως, έμμονο και οι Χοηφόρες είναι εμμανείς· μέχρι τα άκρα. Στον Αγαμέμνονα αυτό το έμμονο εκφράζεται με το πλήθος των συσσωρευμένων προγονικών δεινών και τη «βουβή» σχεδόν προετοιμασία και έκρηξη της Κλυταιμνήστρας. Ενώ εδώ εκφράζεται με τη συνεχή παράθεση επαναληπτικών φορτίσεων για το ίδιο θέμα: και ανάμεσα, κάθε φορά, αναφορά στο Δεινό και επίκληση της Δίκης.
Παραστάσεις
Η πρώτη παραγωγή της τραγωδίας από το Εθνικό Θέατρο Ελλάδας έκανε πρεμιέρα στις 8 Σεπτεμβρίου 1949 στο Ωδείο Ηρώδου του Αττικού σε μετάφραση Ιωάννη Γρυπάρη και σκηνοθεσία Δημήτρη Ροντήρη. Μεταξύ άλλων μέλη του θιάσου ήταν οι Δημήτρης Μυράτ, Έλσα Βεργή, Άγγελος Γιαννούλης, Μαρίκα Κοτοπούλη, Αθανασία Μουστάκα, Αλέκος Πέτσος και Νίκος Χατζίσκος.
Εξωτερικοί σύνδεσμοι
Κατηγορία:Τραγωδίες του Αισχύλου
31 Ευφροσύνη
Η Ευφροσύνη (αγγλικά: Euphrosyne) είναι ο αστεροειδής (μικρός πλανήτης) με αύξοντα αριθμό ανακαλύψεως 31. Ανακαλύφθηκε την 1 Σεπτεμβρίου 1854 από τον Τζέιμς Φέργκιουσον, που παρατηρούσε από τις ΗΠΑ (η πρώτη ανακάλυψη αστεροειδούς από την Αμερική). Η Ευφροσύνη έχει απόλυτο μέγεθος (όπως αυτό ορίζεται για το Ηλιακό Σύστημα) 6,74 και φαινόμενο μέγεθος που κυμαίνεται από 10,16 ως 13,61. Πήρε το όνομά της από τη μία εκ των Χαρίτων στην αρχαία ελληνική μυθολογία.
Η μέση διάμετρος της Ευφροσύνης είναι 255,9 χλμ., πράγμα που την καθιστά έναν από τους μεγαλύτερους αστεροειδείς της Κύριας Ζώνης, και η μάζα της 17 τετράκις εκατομμύρια τόνοι. Η Ευφροσύνη περιστρέφεται γύρω από τον εαυτό της μία φορά κάθε 5 ώρες και 32 λεπτά.
Εξωτερικοί σύνδεσμοι
Ευφροσυνη
Γκρέιτ Μπακολέτ
Η Γκρέιτ Μπακολέτ (Great Bacolet) είναι μια πόλη της Γρενάδας. Βρίσκεται στην ενορίας του Άγιου Ανδρέα. Πήρε το όνομά της από μια άλλη πόλη, την Μπακολέτ και έδωσε το όνομά της στους ποταμούς Γκρέιτ και Λιτλ Ρίβερ οφ Γκρέιτ Μπακολέτ.
Δείτε επίσης
Κατηγορία:Πόλεις της Γρενάδας
Knockin' at your Back Door
Το Knockin' at your Back Door είναι τραγούδι του χαρντ ροκ συγκροτήματος Deep Purple, το πρώτο κομμάτι του δίσκου "Perfect Strangers" ο οποίος κυκλοφόρησε τον Σεπτέμβριο του 1984.
Αγία Μαργαρίτα (Γρενάδα)
Η Αγία Μαργαρίτα (αγγλικά και γαλλικά: Saint Margaret, ή για συντομία St Margaret) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται κεντρικά της περιφέρειας Άγιος Ανδρέας Νοτιοδυτικά.
Knockin' at your Back Door
Κυκλοφορίες
Το τραγούδι αυτό, κυκλοφόρησε σε μορφή 7" βινυλίου και CD, με το "Perfect Strangers" στη δεύτερη πλευρά τον Οκτώβριο του 1984. Στον Καναδά, στη δεύτερη πλευρά του σινγκλ υπήρχε το τραγούδι "Son of Alerik", ενώ στην Ιαπωνία, την Ισπανία και τις Ηνωμένες Πολιτείες κυκλοφόρησε μία έκδοση με το "Wasted Sunsets".
Αγία Μαργαρίτα (Γρενάδα)
Γεωγραφία
Η Αγία Μαργαρίτα βρίσκεται κεντρικά της Γρενάδας, νοτιοδυτικά της Γρενάδας και κεντρικά του Αγίου Ανδρέα Νοτιοδυτικά.
Δείτε επίσης
Αγια Μαργαριτα
Knockin' at your Back Door
Σύνθεση
Οι στίχοι του τραγουδιού έχουν σεξουαλικό περιεχόμενο και ο σκοπός τους ήταν να φανεί σε ποιο επίπεδο μπορεί να φτάσει ένα τραγούδι του οποίου στίχοι μπορεί να λογοκριθούν. Το κομμάτι γνώρισε επιτυχία και έτυχε μεγάλης ραδιοφωνικής μετάδοσης από τα μέσα μαζικής ενημέρωσης της εποχής, αφού μπήκε στα τσαρτ και στις δύο πλευρές του Ατλαντικού, όντας το πρώτο σινγκλ μετά την επανένωση του συγκτοήματος.
Θέσεις τσαρτ
Knockin' at your back door (σινγκλ)
Τα μέλη των Deep Purple
Το "Knocking at your Back Door" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1984
Βεδική μαθηματική μέθοδος
Η βεδική μαθηματική μέθοδος είναι συλλογή δεκαέξι κανόνων αριθμητικής που συνέλεξε ο Μπαράτι Κρίσνα Τιρτατζί μεταξύ 1911 και 1918 μελετώντας την Βέδα. Δημοσιεύθηκαν το 1965.
Αφαίρεση
Με τον κανόνα αυτό μπορούμε να υπολογίσουμε το υπόλοιπο οποιουδήποτε αριθμού, όταν τον αφαιρούμε από μια δύναμη του δέκα.
10.000 - 4.856 --> 9-4 | 9-8 | 9-5 | 10-6 = 5.144
Τετράγωνο
Με τον κανόνα αυτό μπορεί εύκολα να υπολογιστεί το τετράγωνο ενός οποιουδήποτε αριθμού όταν αυτός έχει στο τέλος το ψηφίο 5.
35 x 35 --> 3 x 4 | 25 = 1225
Πολλαπλασιασμός δύο αριθμών
32 x 38
πρώτα ψηφία -> 3*(3+1) = 12 δεύτερα ψηφία -> 2*8 = 16 Αποτέλεσμα: 1216
Ο κανόνας αυτός λειτουργεί με δύο διψήφιους αριθμούς, όταν αυτοί έχουν ίδια δεκάδα και το άθροισμα των μονάδων τους δίνει αποτέλεσμα 10. 43 x 47
4 x 5 = 20
3 x 7 = 21
43 x 47 --> 4 x 5 = 20 και 3 x 7 = 21, και μετά γράφουμε 2021
Εξωτερικοί σύνδεσμοι
Κατηγορία:Αριθμητική
Πριν από την πλημμύρα
Το Πριν από την πλημμύρα είναι μια ταινία ντοκιμαντέρ του 2016 με θέμα την κλιματική αλλαγή σε σκηνοθεσία του Φίσερ Στίβενς. Η ταινία δημιουργήθηκε από τη συνεργασία μεταξύ των Στίβενς, Λεονάρτνο Ντι Κάπριο, Τζέιμς Πάκερ, Μπρετ Ράτνερ, Τρέβορ Νταβιντόσκι και Τζένιφερ Ντέιβισον Κίλοραν. Ο Μάρτιν Σκορσέζε είναι ο παραγωγός της ταινίας. Ο Ντι Κάπριο, που εκτός από ηθοποιός είναι και «Αγγελιοφόρος της Ειρήνης» στον ΟΗΕ, εξηγεί ότι η ταινία: «εξετάζει πόσο πολύ έχει προχωρήσει η κλιματική αλλαγή κι αν υπάρχει κάτι που μπορούμε να κάνουμε για να σταματήσει».
Η ταινία έκανε πρεμιέρα στο Διεθνές Φεστιβάλ Κινηματογράφου του Τορόντο τον Σεπτέμβριο του 2016 και κυκλοφόρησε στις αίθουσες στις 21 Οκτωβρίου, πριν προβληθεί από το κανάλι National Geographic Channel στις 30 Οκτωβρίου. Ως μέρος της δέσμευσης του National Geographic να καλύψει την κλιματική αλλαγή, το ντοκιμαντέρ διατέθηκε ευρέως και δωρεάν σε διάφορες πλατφόρμες.
Ιστορικό
Στην ευρωπαϊκή πρεμιέρα της ταινίας στο Λονδίνο τον Οκτώβριο του 2016, ο Ντι Κάπριο παρουσίασε την ταινία ως εξής: "Το Πριν από την πλημμύρα αποτελεί προϊόν ενός απίστευτου τριετούς ταξιδιού που κάναμε με τον συνδημιουργό και σκηνοθέτη της ταινίας, Φίσερ Στίβενς. Πήγαμε σε κάθε γωνιά του πλανήτη, για να καταγράψουμε τον συντριπτικό αντίκτυπο της κλιματικής αλλαγής και αναρωτηθήκαμε αν η ανθρωπότητα έχει την ικανότητα να αναστρέψει κάτι που ίσως είναι το καταστροφικότερο πρόβλημα που έχει ποτέ αντιμετωπίσει. Είχαμε πολλά να μάθουμε... Θέλαμε να φτιάξουμε μια ταινία που θα δίνει στον κόσμο την αίσθηση του επείγοντος, που θα τους κάνει να καταλάβουν ότι αυτό το πρόβλημα θα λυθεί με συγκεκριμένα πράγματα..."
Περιεχόμενο
μικρογραφία| [[Ο κήπος των επίγειων απολαύσεων ]] Η ταινία δείχνει τον Ντι Κάπριο να επισκέπτεται διάφορες περιοχές της γης διερευνώντας τον αντίκτυπο της υπερθέρμανσης του πλανήτη. Ως αφηγητής, ο Ντι Κάπριο σχολιάζει αυτές τις επισκέψεις καθώς και αρχειακά βίντεο. Ο Ντι Κάπριο αναφέρεται επανειλημμένα σε ένα τρίπτυχο του 15ου αιώνα του Ιερώνυμο Μπος με τίτλο Ο κήπος των επίγειων απολαύσεων. Το τρίπτυχο, εξηγεί ο Ντι Κάπριο, κρεμόταν πάνω από τη βρεφική του κούνια και το χρησιμοποιεί ως αναλογία της τρέχουσας πορείας του κόσμου προς την πιθανή καταστροφή, όπως απεικονίζεται στο τελευταίο τμήμα του πίνακα. Η ταινία τεκμηριώνει επίσης, εν μέρει, την παραγωγή της ταινίας 2015 του Ντι Κάπριο Η επιστροφή.
Τα σχόλια και οι έρευνες του Ντι Κάπριο επικεντρώνονται εκτενώς στην άρνηση της κλιματικής αλλαγής, κυρίως μεταξύ εταιρικών ομάδων συμφερόντων και πολιτικών των Ηνωμένων Πολιτειών.
Οι συντελεστές της ταινίας παίρνουν συνέντευξη με τον Βρετανό αστροναύτη Πιρς Σέλερς, επιστήμονα της NASA που έλαβε μέρος σε τρεις διαστημικές αποστολές. Ο Πιρς συζητά την επιθυμία του να δημοσιοποιήσει τους κινδύνους από την υπερθέρμανση του πλανήτη στο σύντομο χρονικό διάστημα που περίμενε ότι θα του έμενε για να ζήσει, καθώς την εποχή που γυριζόταν η ταινία είχε καρκίνο του παγκρέατος. Ο Πιρς πέθανε τελικά στις 23 Δεκεμβρίου 2016.
Διανομή
Μαζί με τον Ντι Κάπριο, στο ντοκιμαντέρ εμφανίζονται οι Πιρς Σέλερς, Μπαράκ Ομπάμα, πάπας Φραγκίσκος, Σουνίτα Ναρέιν, Ανότε Τονγκ, Τζον Κέρι, Ίλον Μασκ, Αλεχάντρο Γκονσάλες Ινιάριτου, Γιόχαν Ρόκστρομ, Γκρεγκ Μάνκιου, Γκίντον Έσελ, Φαρουίζα Φαρχάν, Ίαν Σίνγκλετον Λίντσεϊ Άλεν, Τζέρεμι Τζάκσον, Τόμας Έσανγκ Ρεμενγκέσαου Τζούνιορ, Άλβιν Λιν, Μα Γιουν, Μάικλ Ε. Μαν, Φίλιπ Λιβάιν, Τζέισον Ε. Μποξ, δρ. Ενρίκ Σαλά, Μάικλ Μπρουν και Μπαν Κι Μουν.
«Η κλιματική αλλαγή συμβαίνει και συμβαίνει τώρα. Ο χρόνος τελειώνει, το ρολόι έχει σημάνει την τελευταία ώρα για τον πλανήτη» σχολιάζει εύγλωττα ο Ντι Κάπριο.
Ασωπός (μυθολογία)
Ο Ασωπός  ήταν θεός του ομώνυμου ποταμού της Βοιωτίας.
Ήταν γιος του Ποσειδώνα και της Πηρώς ή του Ωκεανού και της Τηθύος ή του Δία και της Ευρυνόμης. Σύζυγός του ήταν η Μετώπη, κόρη του Λάδωνα. Εγγονός του ήταν ο Αιακός.
Πριν από την πλημμύρα
Φόρος άνθρακα
Η ταινία εξετάζει προσεκτικά στη δυνατότητα για την επιβολή φόρου άνθρακα προς όφελος του αμερικανικού λαού. Επιπλέον, δηλώνει ότι, "οι εκπομπές άνθρακα από Πριν από την πλημμύρα συμψηφίστηκαν με έναν εθελοντικό φόρο άνθρακα".
Ασωπός (μυθολογία)
Είχε πολλά παιδιά : τον Πελασγό, τον Ισμηνό, τη Σινώπη, την Πειρήνη, τη Θήβη, τη Θεσπία, τη Χαλκίδα, την Αίγινα, τη Φιλύρα, την Τανάγρα, την Κόμβη, την Ορνία, την Αντιόπη, την Άρπινα, την Ευάδνη, την Εύβοια, την Ισμήνη, την Κέρκυρα, την Κλεώνη, τη Νεμέα, την Πλάταια, τη Ρόδη και τη Σαλαμίνα.
Πριν από την πλημμύρα
Κριτικές
Η ταινία έλαβε ως επί το πλείστον θετικά σχόλια από τους κριτικούς. Στην πλατφόρμα Rotten Tomatoes, η ταινία έχει βαθμολογία 75% από 32 κριτικούς, με μέσο όρο βαθμολογίας 7,00 / 10 και βαθμολογία κοινού 77% με βάση περισσότερες από 4,800 αξιολογήσεις, με μέση βαθμολογία 3,81 στα 5 αστέρια. Στο Metacritic, έχει βαθμολογία 63 στα 100 με βάση 10 κριτικούς, έχοντας δεχτεί «Γενικά ευνοϊκές κριτικές» και βαθμολογία χρηστών 8,1 με βάση 58 αξιολογήσεις και γενικό σχόλιο «Καθολική αναγνώριση». Η ταινία έχει βαθμολογία 8,3 στο IMDb, με βάση περισσότερες από 26.000 αξιολογήσεις χρηστών.
Ασωπός (μυθολογία)
Οι Πλαταιείς θεωρούσαν τον Ασωπό παλιότερο βασιλιά τους από τον Κιθαιρώνα. Όταν συνάντησε τον βασιλιά της Κορίνθου Σίσυφο και τον ρώτησε ποιος απήγαγε την Αίγινα, για να τον ευχαριστήσει του χάρισε μια πηγή στην Ακροκόρινθο.
Παραπομπές
Κατηγορία:Μυθικοί βασιλείς της Κύπρου Κατηγορία:Ποτάμιες θεότητες της ελληνικής μυθολογίας Κατηγορία:Μυθικοί βασιλείς των Πλαταιών
Πριν από την πλημμύρα
Κριτικές
Το Πριν από την πλημμύρα περιγράφηκε ως «ένα συγκινητικό, αξιοπρεπές, εκπαιδευτικό ντοκιμαντέρ για το πιο σημαντικό θέμα της εποχής μας» από τη βρετανική εφημερίδα The Guardian.
Σάουντρακ
Το σάουντραρκ της ταινίας γράφτηκε και εκτελέστηκε από τους Mogwai, Trent Reznor, Atticus Ross και Γκουστάβι Σανταολάγια.
Παραπομπές
Κατηγορία:Αμερικανικά ντοκιμαντέρ Κατηγορία:Αμερικανικές ταινίες Κατηγορία:Ταινίες του 2016 Κατηγορία:Αγγλόφωνες ταινίες Κατηγορία:Ντοκιμαντέρ για την υπερθέρμανση του πλανήτη
Διοικητικό συμβούλιο των Σέρβων
thumb|right|170px|Η σφραγίδα του συμβουλίου thumb|right|170px|Ο Ματέια Νενάντοβιτς, πρώτος πρόεδρος του συμβουλίου Το Διοικητικό συμβούλιο των Σέρβων (σερβικά : Правитељствујушчи совјет сербски) ήταν μια από τις κεντρικές αρχές των επαναστατών της Σερβίας, που ιδρύθηκε στις 14 Αυγούστου 1805 από την Εθνοσυνέλευση στο Μπόρακ, κατά τη διάρκεια της πρώτης σερβικής επανάστασης. Ένας από τους ιδρυτές ήταν ο ιερέας Ματέια Νενάντοβιτς και ο Γκρούζοβιτς Μπόζα (Grujović Boza), καθηγητής ιστορίας του δικαίου στο Πανεπιστήμιο του Χαρτούμ.
Η δημιουργία του συμβουλίου ήταν μια έκφραση των αναγκών του απελευθερωτικού αγώνα του σερβικού λαού στη ξένη επιρροή των μεγάλων δυνάμεων κατά τη διάρκεια της σερβικής εξέγερσης. Ο Καραγιώργης Πέτροβιτς είχε δώσει την συγκατάθεση του για την ίδρυση του, ζητώντας τη βοήθειά του για την επίλυση σύνθετων προβλημάτων εξωτερικής πολιτικής και χαρακτήρα.
Ήταν η κεντρική αρχή που ένωνε τις προσπάθειες των επαναστατών και τους ενθάρρυνε να συνεχίσουν με επιτυχία τον απελευθερωτικό αγώνα. Δημιούργησε τις βασικές προϋποθέσεις για την ταχεία οικονομική, κοινωνική και πολιτιστική ανάπτυξη της Σερβίας.
Το διοικητικό συμβούλιο, σύμφωνα με το σχέδιο Γκρούζοβιτς, αποτελούνταν από 12 εκλεγμένους αντιπροσώπους των 12 νεχαγιέ. Ένας πρόεδρος εκλεγόταν κάθε μήνα μεταξύ των 12 αντιπροσώπων. Είχε προγραμματίσει 6 υπουργούς : των ενόπλων δυνάμεων, της οικονομίας, της δικαιοσύνη, της εκπαίδευση και εκκλησίας, εσωτερικής και εξωτερικής πολιτικής, και μία θέση γραμματέα, οι υπουργοί εισήχθησαν μόλις το 1811. Η έδρα του ήταν στο μοναστήρι Βολιάβτσα και μετά από ένα σύντομο χρονικό διάστημα στο μοναστήρι Bogovadja.
Μετά την απελευθέρωση της Σμεντέρεβο το 1806 το συμβούλιο μετακόμισε εκεί, και στο Βελιγράδι το 1807 όπου παρέμεινε μέχρι την πτώση της εξέγερσης το 1813. Παρά το γεγονός ότι ήταν συνεχώς εκτεθειμένοι με τους αγώνες και τις προσδοκίες των Σέρβων το συμβούλιο διαδραμάτισε σημαντικό ιστορικό ρόλο στην επανάσταση της Σερβίας και της ίδιας της Σερβίας σαν ιδέα και κρατική υπόσταση.
Η σύνθεση των συμβουλίων
Λόγω έλλειψης πηγών δεν είναι δυνατόν να κατασκευαστεί μια λίστα με όλα τα μέλη. Σύμφωνα με τις διαθέσιμες πηγές μέλη του συμβουλίου ήταν:
Ο Μπόζινταρ Γκρούτζοβιτς ήταν γραμματέας το 1805-1807. Γραμματείς επίσης ήταν: Ιβάν Γιούροβιτς, Τζερεμίε Γκάτζιτς, Στέφαν Ζίβκοβιτς, Μιχαΐλο Γκρούτζοβιτς, Στέφαν Φιλίποβιτς, Γαβρίλο Νικολάγιεβιτς, Γαβρίλο Βουγιάνοβιτς και K. Μάρκοβιτς.
Διοικητικό Συμβούλιο το 1811 - 1813
Κατά τη διάρκεια το 1811 το συμβούλιο αναδιοργανώθηκε, υπήρχαν και υπουργεία για πρώτη φορά. Κατά την περίοδο 1811 - 1813 η σύνθεση του συμβουλίου είχε ως εξής:
Παραπομπές
Κατηγορία:Πρώτη Σερβική εξέγερση
Άντον Γκαβέλ
Ο Άντον Γκαβέλ, γεννημένος στις 24 Οκτωβρίου 1984 στο Κόσιτσε της Σλοβακίας, είναι σλοβακικής καταγωγής Γερμανός διεθνής καλαθοσφαιριστής, ο οποίος αγωνίζεται στην θέση του σούτινγκ γκαρντ για την ομάδα της Μπάγερν Μονάχου.
Σε επίπεδο συλλόγων
Ο Γκαβέλ ξεκίνησε να αγωνίζεται στα τμήματα υποδομής της Κέμοσβιτ και σε ηλικία δεκαεπτά ετών μεταγράφηκε στην ομάδα της Καρλσρούης, η οποία αγωνιζόταν στην δεύτερη κατηγορία του γερμανικού πρωταθλήματος. Εκεί παρέμεινε μέχρι το 2003, όταν υπέγραψε στους Γκίσεν 46ερς. Το 2006, αναδείχθηκε καλύτερος νέος παίκτης του πρωταθλήματος και συνέχισε στην ισπανική Μούρθια για δύο χρόνια.
Το καλοκαίρι του 2008 συμφώνησε με την ομάδα του Άρη, όπου αγωνίστηκε σε 22 αγώνες της κανονικής περιόδου με 4,3 πόντους ανά αγώνα, βοηθώντας τους "κίτρινους" να καταλάβουν την τέταρτη θέση του ελληνικού πρωταθλήματος.
Στις αρχές της σεζόν 2009-10, φόρεσε την φανέλα της Κέμοσβιτ, για να συμφωνήσει λίγο αργότερα με την Μπάμπεργκ, στην οποία αγωνίστηκε μέχρι το 2014, κερδίζοντας τέσσερα πρωταθλήματα και τρία κύπελλα Γερμανίας. Το καλοκαίρι του 2014, μεταγράφηκε στην ομάδα της Μπάγερν Μονάχου, με την οποία κατέλαβε την δεύτερη θέση στο πρωτάθλημα της χώρας.
Εθνικές ομάδες
Ο Γκαβέλ φόρεσε την για πρώτη φορά την φανέλα της εθνικής Σλοβακίας στους παγκόσμιους πανεπιστημιακούς αγώνες του 2005. Συνέχισε να αγωνίζεται μέχρι το 2013, όταν έπαιξε για τελευταία φορά στα προκριματικά του Ευρωμπάσκετ 2013.
Αφού απέκτησε γερμανικό διαβατήριο, εξέφρασε την επιθυμία να αγωνιστεί με την εθνική ομάδα της Γερμανίας το καλοκαίρι του 2015, κάτι που του επετράπη από την FIBA, με αποτέλεσμα να κάνει το ντεμπούτο του στις 14 Αυγούστου 2015 εναντίον της Κροατίας.
Πηγές
Κατηγορία:Γερμανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Γκίσεν 46ερς Κατηγορία:Καλαθοσφαιριστές Μούρθια‎ Κατηγορία:Καλαθοσφαιριστές Μπάγερν Μονάχου‎ Κατηγορία:Καλαθοσφαιριστές Μπρόζε Μπάσκετς Κατηγορία:Καλαθοσφαιριστές Εθνικής Γερμανίας
Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ)
Τα Ευρωπαϊκά Προκριματικά Παγκοσμίου Κυπέλλου Ποδοσφαίρου 2014 ήταν προκριματική φάση, στην οποία συμμετείχαν 53 ομάδες της UEFA με σκοπό την πρόκριση στο Παγκόσμιο Κύπελλο Ποδοσφαίρου 2014 που διεξήχθη στη Βραζιλία. Στην τελική φάση πέρασαν 13 ομάδες, οι πρώτες ομάδες των 9 ομίλων, καθώς και 4 δεύτερες ομάδες (μετά τη διεξαγωγή των αγώνων μπαράζ). Η ΟΥΕΦΑ "παρακάλεσε" τη FIFA να μην τοποθετήσει στον ίδιο όμιλο τη Ρωσία και τη Γεωργία, καθώς επίσης και το Αζερμπαϊτζάν με την Αρμενία.
Δεύτερος γύρος
Στο δεύτερο γύρο συμμετείχαν οι οκτώ καλύτερες από τις εννέα ομάδες, οι οποίες κατέλαβαν τη δεύτερη θέση στον όμιλό τους, μετά από την κατάταξη τους, με βάση τη βαθμολογία τους. Σε περίπτωση ισοβαθμίας λήφθηκε υπ' όψιν η διαφορά τερμάτων και εν συνεχεία η καλύτερη επίθεση. Από τις εννέα ομάδες που τερμάτισαν στη δεύτερη θέση στον όμιλό τους αποκλείστηκε από τα μπαράζ ως χειρότερη η ομάδα της Δανίας. Οι αγώνες μπαράζ διεξήχθησαν στις 15 και στις 19 Νοεμβρίου 2013.
Πηγές
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ)
Φθοραιθάνιο
Το φθοραιθάνιο (αγγλικά fluoroethane) είναι οργανική χημική ένωση, που περιέχει άνθρακα, υδρογόνο και φθόριο, με μοριακό τύπο C2H5F. Με βάση το σύστημα κωδικής ονομασίας που ξεκίνησε με τους φθοροχλωράνθρακες έχει τον κωδικό HFC-161 ή R-161. Πιο συγκεκριμένα, ανήκει στην ομόλογη σειρά των αλαλκανίων, δηλαδή είναι άκυκλο κορεσμένο αλκυλαλογονίδιο. Το χημικά καθαρό φθοραιθάνιο, στις «συνηθισμένες συνθήκες», δηλαδή θερμοκρασία 25°C και υπό πίεση 1 atm, είναι εύφλεκτο αέριο.
Ονοματολογία
Η ονομασία «φθοραιθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «φθορο-» δηλώνει την παρουσία ενός (1) ατόμου φθορίου ανά μόριο της ένωσης.
Ο κωδικός HFC-161 παράγεται ως εξής: Το HFC προέρχεται από την αγγλόφωνη λέξη HydroFluoroCarbon. Το πρώτο ψηφίο (1) σημαίνει ότι η ένωση περιέχει 1+1 = 2 άτομα άνθρακα (ανά μόριο). Το δεύτερο ψηφίο (6) σημαίνει ότι η ένωση περιέχει 6 - 1 = 5 άτομα υδρογόνου. Και, τέλος, το τελευταίο ψηφίο (1), σημαίνει ότι η ένωση περιέχει ένα (1) άτομο φθορίου.
Μοριακή δομή
Η μοριακή δομή του είναι ανάλογη με εκείνη του αιθανίου, αλλά αντί για ένα άτομο υδρογόνου του τελευταίου το φθοραιθάνιο έχει ένα άτομο φθορίου. Η ενέργεια δεσμού C-F ανέρχεται σε 552 kJ/mol. Η ειδική θερμοχωρητικότητά του είναι Cp = 38,171 J/(mole·K) στους 25 °C. Ο δεσμός αυτός είναι πολύ σταθερός και έχει μεγάλη πολικότητα, αγγίζοντας τα όρια ετεροπολικού δεσμού.
Με υποκατάσταση υδροξυλίου από φθόριο
Με επίδραση υδροφθορίου (HF) σε αιθανόλη (CH3CH2OH) μπορεί να υποκατασταθεί το παραγώμενο υδροξώνιο από φθόριο :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε χλωραιθάνιο (CH3CH2Cl) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά :
Με προσθήκη υδροφθορίου σε αιθένιο
Με προσθήκη υδροφθορίου σε αιθένιο παράγεται φθοραιθάνιο :
Με παραγωγή και παρεμβολή μεθυλενίου σε φθορομεθάνιο
Με επίδραση πυκνού διαλύματος υδροξείδιου του καλίου (KOH) σε φθορομεθάνιο αποσπάται υδροφθόριο, παράγοντας μεθυλένιο :
Υποκατάσταση από χλώριο
Με επίδραση χλωριούχου ασβεστίου σε φθοραιθάνιο παράγεται χλωραιθάνιο:
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται αιθυλοβενζόλιο :
Παραγωγή οργανομεταλλικών ενώσεων
1. Με λίθιο (Li σχηματίζει αιθυλολίθιο :